Global Biodiversity Information Facility

Global Biodiversity Information Facility (GBIF) er en internasjonal organisasjon som arbeider med å gjøre vitenskapelige data om biodiversitet tilgjengelige på internettet. Data leveres av mange institusjoner i hele verden og GBIF gjør dataene tilgjengelige og søkbare i en enkelt portal. Data som er tilgjengeliggjort i GBIF-portalen er primært data om planter, dyr, fungus og mikrober i verden samt vitenskapelige navn.

Sammen med partnerne Species 2000 og Integrated Taxonomic Information System (ITIS) har GBIF i senere tid også engasjert seg i Catalogue of Life.

 GBIF Norge 
GBIF Norge er den norske deltagernoden i Global Biodiversity Information Facility. Den norske organisasjonens hovedoppgave er å gjøre primærdata om biologisk mangfold fra norske samlinger og observasjonsdatabaser fritt tilgjengelig for alle over internett og å koordinere GBIF-relaterte aktiviteter i Norge.

Norge ble med i GBIF i 2004, og Naturhistorisk museum (Oslo) har vært vertskap for den norske deltagernoden siden den ble etablert i 2005. Artskartdatabasen ble satt igang i november 2007.

Referanser
WHAT IS CATALOGUE OF LIFE? Catalogue of Life. Hentet 2022-07-04

GBIF Norge: Databaser

About GBIF and GBIF Norway. GBIF Norway, Feb. 4, 2015. Hentet 2022-07-05

GBIF Secretariat: The GBIF Network. https://www.gbif.org/the-gbif-network Accessed 2022-07-05

Global Biodiversity Information Facility (2010) GBIF Memorandum of Understanding. https://doi.org/10.15468/doc.ajz7-qt28

Eksterne lenker
 GBIF Norge
 GBIF (Internasjonalt)

Kategori:Norges natur
Kategori:Systematisk biologi